
Parlamentul  României

Camera  Deputaţilor
Comisia pentru Sănătate şi Familie
                     Nr. 28/ 7 / 6 februarie 2003

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege pentru ratificarea Protocolului de la Cartagena privind biosecuritatea la Convenţia privind diversitatea biologică ( semnată la 5 iunie 1992 la Rio de Janeiro), adoptat la Montreal la 29 ianuarie 2000 adoptat de către Senat în şedinţa din 12 decembrie 2002, trimis Comisiei pentru sănătate şi familie  spre dezbatere şi avizare în fond cu adresa nr.692 din 19 decembrie  2002.


La întocmirea raportului, comisia a avut în vedere avizul Consiliului Legislativ nr.1316 din 16.10.2002.


În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                     Nr. 28/ 7 / 6 februarie 2003 

R A P O R T

asupra proiectului de Lege pentru ratificarea Protocolului 

de la Cartagena privind biosecuritatea la Convenţia privind 

diversitatea biologică ( semnată la 5 iunie 1992 la Rio de Janeiro),

 adoptat la Montreal la 29 ianuarie 2000 

1. Cu adresa nr.692 din 19 decembrie 2002, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege pentru ratificarea Protocolului de la Cartagena privind biosecuritatea la Convenţia privind diversitatea biologică ( semnată la 5 iunie 1992 la Rio de Janeiro), adoptat la Montreal la 29 ianuarie 2000 .
La întocmirea raportului, comisia a avut în vedere avizul Consiliului Legislativ  nr.1316 din 16.10.2002.

Prezentul proiect de lege supus atenţiei Parlamentului spre aprobare,  are ca scop stabilirea măsurilor privind controlul activităţilor care operează cu organisme modificate genetic, în vederea asigurării că aceste activităţi se desfăşoară în condiţii de securitate biologică, care previn, elimină sau reduc riscurile de a se produce efecte negative asupra diversităţii biologice, echilibrului ecologic şi calităţii mediului înconjurător, precum şi asupra sănătăţii oamenilor.

De asemenea, proiectul de lege reglementează comerţul internaţional cu organisme modificate genetic şi cu produse rezultate din acestea , aşa cum este prevăzut în Protocolul de la Cartagena privind securitatea biologică, care este semnat, până în prezent, de 168 de state, precum şi de Uniunea Europeană.

Faţă de cele arătate, comisia propune Plenului Camerei Deputaţilor spre dezbatere şi aprobare proiectul de Lege pentru ratificarea Protocolului de la Cartagena privind biosecuritatea la Convenţia privind diversitatea biologică        ( semnată la 5 iunie 1992 la Rio de Janeiro), adoptat la Montreal la 29 ianuarie 2000, adoptată de către Senat în şedinţa din 12 decembrie 2002.

2. În raport de obiectul şi conţinutul său, proiectul de lege face parte din categoria legilor ordinare în conformitate cu  prevederile art.74 alin.(2) din Constituţia României.

3. La lucrările comisiei din ziua de  5.02.2003, din totalul de 14 membri, au fost prezenţi 13 deputaţi.

Raportul comisiei a fost adoptat  în unanimitate .

În urma dezbaterii, Comisia pentru sănătate şi familie propune Plenului Camerei Deputaţilor admiterea fără modificări a proiectului de Lege pentru ratificarea Protocolului de la Cartagena privind biosecuritatea la Convenţia privind diversitatea biologică ( semnată la 5 iunie 1992 la Rio de Janeiro), adoptat la Montreal la 29 ianuarie 2000, în forma adoptată de către Senat în şedinţa din 12 decembrie 2002.

                       PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

